孔克堅

孔克堅  ， 字璟夫 ， 山東曲阜人 ， 孔思晦之子 ， 孔子五十五代嫡長孫 。 生於元仁宗延祐三年 （ 1316年 ） 十一月十六日 。 少聰敏 ， 能日誦千言 ， 通 《 左傳 》 ， 工樂府 。 元順帝至元六年 （ 1340年 ） 襲封衍聖公 ， 授嘉議大夫 。 至正八年 （ 1348年 ） 晉中泰大夫 ， 賜二品銀印 。 十五年 （ 1355年 ） ， 爲同知太常禮儀院使 ， 攝太常卿 。 十八年 （ 1358年 ） ， 流賊毛貴攻大都 ， 廷議遷都關中 。 孔克堅以天子當與社稷宗廟共存亡 ， 不可輕棄 。 元順帝從其言 ， 亂兵果退 。 十九年 （ 1359年 ） ， 遷禮部尚書 。 累官國子監祭酒 。 二十二年 （ 1362年 ） ， 謝病還家 ， 後起爲集賢學士 、 山東廉訪使 ， 皆不赴 。 元亡 ， 徐達於洪武元年 （ 1368年 ） 三月攻下濟寧 ， 明太祖下旨召見 。 孔克堅稱疾不赴 ， 遣子孔希學前往南京 。 明太祖敕諭 「 稱疾則不可 」 ， 遂來朝 ， 見明太祖於謹身殿 。 孔克堅卒於洪武三年 （ 1370年 ） 三月二十八日 ， 享年五十五歲 。 孔克堅娶濟寧路總管張子仁之女張氏 。 有九子 ： 長子孔希學 ， 至正十五年 （ 1355年 ） 承襲衍聖公 ； 其他八子爲孔希說 、 孔希範 、 孔希進 、 孔希麟 、 孔希鳳 、 孔希順 、 孔希尹 、 孔希贇 。